ആറുവയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തി തമിഴ്നാട്ടിലേയ്ക്ക് കടക്കാനുള്ള ശ്രമത്തിനിടെ പ്രതി പിടിയില് ഇടുക്കി: ആറുവയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തിയ കേസിലെ പ്രതി പിടിയില്. കൊല്ലപ്പെട്ട കുട്ടിയുടെ ബന്ധു മുഹമ്മദ് ഷാന് ആണ് പിടിയിലായത്. തമിഴ്നാട്ടിലേയ്ക്ക് കടക്കാനുള്ള ശ്രമത്തിനിടെയാണ് മുഹമ്മദ് ഷാന് പിടിയിലായത്. ഇന്ന് രാവിലെയായിരുന്നു സംഭവം. ആറുവയസുകാരന് അല്താഫ് ആണ് ചുറ്റിക കൊണ്ട് തലയ്ക്കടിയേറ്റ് കൊല്ലപ്പെട്ടത്. ആക്രമണത്തില് ഗുരുതരമായി പരുക്കേറ്റ അല്താഫിന്റെ മാതാവ് സഫിയ, മുത്തശ്ശി സൈനബ എന്നിവര് കോട്ടയം മെഡിക്കല് കോളേജില് ചികിത്സയിലാണ്. കുടുംബപ്രശ്നം സംബന്ധിച്ച കേസ് വെള്ളത്തൂവല് പോലീസ് സ്റ്റേഷനില് നിലവിലുണ്ട്. കുടുംബ പ്രശ്നങ്ങളെ തുടര്ന്ന് മുഹമ്മദ് ഷാന് ചുറ്റികയുമായി വീട്ടിലെത്തി അല്ത്താഫിനേയും അമ്മയേയും മുത്തശ്ശിയേയും ആക്രമിക്കുകയായിരുന്നു. തുടര്ന്ന് അല്ത്താഫിന്റെ സഹോദരിക്ക് നേരെ തിരിഞ്ഞപ്പോള് കുട്ടി വീടിന് പുറത്തേക്ക് ഓടി രക്ഷപ്പെട്ടു. സമീപത്തെ വീട്ടിലേക്ക് ഓടിപ്പോയതുകൊണ്ട് മാത്രമാണ് അല്ത്താഫിന്റെ സഹോദരി രക്ഷപ്പട്ടത്. സമീപത്തെ ഒരു വീട്ടിലെത്തിയ പെണ്കുട്ടി മുഹമ്മദ് ഷാന് നടത്തിയ ആക്രമണത്തെക്കുറിച്ച് വിവരിച്ചു. എല്ലാവരേയും കൊന്നെന്നും സാക്ഷി പറയാതിരിക്കാന് നിന്നേയും കൊല്ലുമെന്നും ഷാന് പറഞ്ഞപ്പോഴാണ് രക്ഷപെട്ട് ഓടിയതെന്ന് കുട്ടി അയല്ക്കാരോട് വെളിപ്പെടുത്തി. പിന്നാലെയാണ് പ്രതി സംഭവ സ്ഥലത്ത് നിന്ന് രക്ഷപ്പെട്ടത്.